ରାଉରକେଲା୨୦/୧୨ଃ କୋଏଲ ନଦୀରେ ଗାଧୋଇବା ବେଳେ ଜଳ ସ୍ରୋତରେ ଭାସି ଯାଇଥିବା ୩ ଜଣ ଛାତ୍ରଙ୍କ ମଧ୍ୟରୁ ୨ ଜଣଙ୍କ ମୃତଦେହ ଉଦ୍ଧାର ହୋଇଛି। ବର୍ତ୍ତମାନ ସୁଦ୍ଧା ଜଣେ ନିଖୋଜ ଅଛନ୍ତି। ମୃତ ଛାତ୍ର ୨ ଜଣ ହେଲେ ରୂପେଶ ପ୍ରସାଦ ଏବଂ ସୁଜନ ଶର୍ମା ଏବଂ କୌଶିକ ନାମକ ଛାତ୍ରର ପତ୍ତା ମିଳି ପାରି ନାହିଁ।ମିଳିଥିବା ସୂଚନା ମୁତାବକ, ରାଉରକେଲାର ଦୀପିକା ସ୍କୁଲରେ ଏହି ୩ ଜଣ ଛାତ୍ର ପାଠ ପଢ଼ନ୍ତି।
ବଣ ଭୋଜି ପାଇଁ ୯ ଜଣ ସାଙ୍ଗ ଏକାଠି ଯାଇଥିଲେ। NIT ପଛ ଗେଟରେ ପିକନିକ କରିବା ସମୟରେ ୪ ଛାତ୍ର କୋଏଲ ନଦୀ ମିଟକୁନ୍ଦୁରି ଘାଟକୁ ଗାଧୋଇବାକୁ ଯାଇଥିଲେ । ଆଉ ଗାଧୋଇବା ସମୟରେ ବୁଡି୪ ଜଣ ସାଙ୍ଗ ବୁଡି ଯାଇଥିଲେ। ଜଣେ ପହଁରି ପହଁରି କୂଳକୁ ଆସିଥିବା ବେଳେ ୩ ନିଖୋଜ ହୋଇଗଲେ। ସ୍ଥାନୀୟ ଲୋକେ ଏବଂ ଅଗ୍ନିଶମ ବିଭାଗର କର୍ମଚାରୀ ଉଦ୍ଧାର କାର୍ଯ୍ୟରେ ଲାଗିଛନ୍ତି। ଏମାନେ ସମସ୍ତେ ୧୦ ଶ୍ରେଣୀରେ ପାଠ ପଢ଼ନ୍ତି।
